b'\n_START_ARTICLE_\nMatthew Bellamy\n_START_SECTION_\nZgodnje \xc5\xbeivljenje\n_START_PARAGRAPH_\nBellamyjev o\xc4\x8de George, je bil rojen v Sunderlandu. Bil je ritem kitarist pop skupine iz 60ih, The Tornados, ki so bili prva britanska skupina ki so imeli v ZDA hit na prvem mestu (pesem Telstar). Pesem Knigths of Cydonia je bila tribute o\xc4\x8detu in tej pesmi. Bellamyjeva mati, Marilyn, je bila rojena v Belfastu,v Anglijo se je pa preselila v 70ih letih. Prvi dan, ko se je vselila, je spoznala Georga, ki je takrat delal kot voznik taksija v Londonu. Kasneje sta se preselila v Cambridge, kjer se je rodil Mattov starej\xc5\xa1i brat, Paul, nekaj let kasneje pa \xc5\xa1e Matthew. V sredini 80ih let so se preselili v Teignmouth v Devonu. Ko sta se njegova star\xc5\xa1a lo\xc4\x8dila je \xc5\xbeivel skupaj z mamo in bratom v Teignmouthu. Bellamy je klavir za\xc4\x8del igrati pri \xc5\xa1estih letih, kitaro pa pri enajstih. Njegov prvi nastop je bil junija leta 1991, ko je bil star 12 let, igral je piano pred u\xc4\x8denci \xc5\xa1ole na katero je hodil, Teignmouth Community College.\n_START_SECTION_\nMuse\n_START_PARAGRAPH_\nZa\xc4\x8detki Muse segajo v \xc4\x8dase \xc5\xa1olanja v Teignmouthu, kjer je Bellamy bil \xc4\x8dlan skupine Carnage Mayhem, v kateri je bil skupaj z Dominicom Howardom. Ko so \xc4\x8dlani skupine Carnage Mayhem zapustili skupino zaradi obveznosti sta Bellamy in Howard vpra\xc5\xa1ala Chrisa Wolstenholma, \xc4\x8de se jima pridru\xc5\xbei kot basist. Leta 1994 so, takrat imenovani Rocket Baby Dolls, zmagali na \xc5\xa1olskem tekmovanju skupin, zaradi \xc4\x8desar so bili prisiljeni da se jemljejo resneje. \xc4\x8cez nekaj let so spremenili ime na nekaj resnej\xc5\xa1ega, in rodila se je skupina Muse. Skupina je takrat \xc5\xa1tela (in \xc5\xa1e vedno \xc5\xa1teje) iz Chrisa Wolstenholma (bas, back vokali) Dominica Howarda (bobni, tolkala) in Bellamyja. Prvih nekaj let so se te\xc5\xbeko uveljavili mestu Teignmouth, posneli so ve\xc4\x8d EP-jev pri Wolstenholmu doma, vendar so se kasneje z albumom Showbiz, ki govori prav o tem, prebili na svetovni trg. Skupina je znana po tem da me\xc5\xa1a razne glasbene sloge kot so progresivni rock, metal, elektronika in orkestralna glasba. Od takrat so Muse izdali \xc5\xa1e \xc5\xa1est studijskih albumov, vrsto DVD-jev iz koncertov, zadnji album pa so izdali poleti 2015, ki naslov Drones. Skupina je znana tudi po velikih nastopih kjer zdru\xc5\xbeuje multimedijo ter razli\xc4\x8dne efekte in ostale stvari kot so light \xc5\xa1ovi kot tudi raba igralcev.\n_START_SECTION_\nPrepoznavnost v javnosti in med kritiki\n_START_PARAGRAPH_\nBellamy je bil razgla\xc5\xa1en za 19. najbolj\xc5\xa1ega kitarista na Gigwise-ovi lestvici 50ih najbolj\xc5\xa1ih kitaristov vsega \xc4\x8dasa. Bralci revije Total Guitar so ga izglasovali za 29. na seznamu 100 najbolj\xc5\xa1ih kitaristov vsega \xc4\x8dasa. Riff iz pesmi Plug in Baby je bil izglasovan za 13. po vrsti na seznamu 100 najbolj\xc5\xa1ih riffov vsega \xc4\x8dasa. Revija NME ga je ocenila kot 14. najbolj\xc5\xa1ega "rock heroja" vseh \xc4\x8dasov. Januarja 2010 ga je revija Total Guitar imenovala za Hendrixa dana\xc5\xa1njih \xc4\x8dasov. V Guinessovi knjigi rekordov 2010 Bellamy dr\xc5\xbei mesto za najve\xc4\x8d kitar razbitih na turneji. Rekord je bil postavljen med turnejo Absolution, kjer bi jih naj razbil 140, \xc4\x8deprav Bellamy to informacijo zanika. Aprila 2010 je bil imenovan za osmega najbolj\xc5\xa1ega frontmana vseh \xc4\x8dasov iz strani revije Q. Decembra istega leta ga je MusicRadar izglasoval za 9. najbolj\xc5\xa1ega pevca vseh \xc4\x8dasov. Leta 2010 je v anketi BBC Radio 6 dobil tretjo mesto med najbolj\xc5\xa1imi kitaristi zadnjih 30. let._NEWLINE_26 septembra 2008 so vsi \xc4\x8dlani Muse dobili \xc4\x8dastni doktorat iz strani Univerze v Plymouthu za njihov prispevek k popularni glasbi.\n_START_SECTION_\nOprema\n_START_PARAGRAPH_\nV studiju Matt Bellamy uporablja razli\xc4\x8dno opremo, od oja\xc4\x8devalcev Orange do oja\xc4\x8devalcev Marshall, Hiwatt in Soldano, na albumu The Resistance pa je najve\xc4\x8d uporabljal oja\xc4\x8devalce Dickinson in tudi Vox. Na albumu The 2nd Law je uporabljaj najverjetneje oja\xc4\x8devalec Marshall z zvo\xc4\x8dnikom Mills oziroma Marshall, na albumu Drones pa je uporabil Kemperjev profilski oja\xc4\x8devalec ki lahko simulira ve\xc4\x8d oja\xc4\x8devalcev. V \xc5\xbeivo je v\xc4\x8dasih uporabljal oja\xc4\x8devalce Marshall in Diezel, z zvo\xc4\x8dniki Marshalla, od leta 2007 oziroma 2008 naprej pa uporablja oja\xc4\x8devalce Mills Acoustic. Na turneji The Resistance je uporabljal oja\xc4\x8devalce Marshall in Diezel, na turnejah The 2nd Law pa je za\xc4\x8del uporabjlati Kemperjeve profiller oja\xc4\x8devalce ki jih uporablja \xc5\xa1e danes. Na odru ima tudi oja\xc4\x8devalec ki je modificiran, v njem je monitor zvo\xc4\x8dnik, ki mu lahko zvo\xc4\x8dni tehnik za monitoring povi\xc5\xa1a jakost in tako Matt dobi feedback, ki ga v\xc4\x8dasih uporablja za efekt, \xc4\x8deprav oja\xc4\x8devalcev na odru na turneji Drones World Tour 2015/16 ve\xc4\x8d ne uporablja. _NEWLINE_Bellamy ima svoje lastne kitare znamke Manson, ki mu jih od leta 2000 gradi Hugh Manson. V nekaterih kitarah ima vgrajen Fuzz Factory, ki ga uporablja pri intru za Plug in Baby in pri solu za Citizen Erased, v nekaterih kitarah pa ima tudi vgrajen XY kontrolno povr\xc5\xa1ino, ki je na touch, da lahko z njo kontrolira Korgov Kaoss pad ali pa Whammy pedal. Zvok Manson kitar je Bellamy opisal kot Gibsonov Les Paul. Razen efektov na kitari uporablja predvsem fuzz in overdrive efekte, v\xc4\x8dasih uporablja tudi reverb in delay, ponekod pa tudi Whammy pedal in wah pedal, kot tudi octaver. Pri Undisclosed Desires je uporabljal tudi keytar, ki ga od leta 2010 ve\xc4\x8d ne uporablja._NEWLINE_Bellamy na odru uporablja tudi MIDI klaviaturo ki je postavljena v ohi\xc5\xa1je klavirja, tako mu lahko dodaja tudi efekte kot je wah ali pa mu njegov tehnik doda kitarski efekt kot je najpogosteje distorzija.\n_START_SECTION_\nPoliti\xc4\x8dni pogledi\n_START_PARAGRAPH_\nVeliko njegovih pesmi vsebuje revolucionaren pogled na svet kot tudi nestrinjanje s politiki in svetovnimi voditelji. Pesmi Assassin in Uprising sta dve pesmi v katerih se to jasno ka\xc5\xbee. Leta 2006 je menil da so napadi na 9/11 bili podtaknjeni, vendar si je do leta 2009 premislil in meni da so se zgodili zares iz strani teroristov._NEWLINE_17. septembra 2009 je povedal da je bil navdihnjen s strani knjige Confessions of an Economic Hitman avtorja Johna Perkinsa. Razlo\xc5\xbeil je da je knjiga bila navdih za besedilo pesmi Uprising. Povedal je da ko ljudje postanejo mo\xc4\x8dni in zavladajo, so velikokrat ignorantski do \xc5\xa1ir\xc5\xa1e javnosti.\n_START_SECTION_\nDrugi projekti\n_START_PARAGRAPH_\nLeta 2001 je Bellamy pomagal Chrisu Martinu in skupini Coldplay pri pisanju pesmi Politik. Po Bellamyjevih besedah se sicer z Martinom poznata \xc5\xbee iz \xc5\xa1ole, saj sta odra\xc5\xa1\xc4\x8dala v istem kraju (Teignmouth v Devonu). Bellamy je bil tudi avtor pesmi pri zaklju\xc4\x8dni \xc5\xa1pici filma The International. Napisal je tudi pesem Soaked, ki se pojavi na prvem albumu Adama Lamberta, For Your Entertainment. Bellamy se tudi pojavi v igrici Guitar Hero 5, kot tudi pesem Plug in Baby. Leta 2013 sta dve pesmi, Isolated System in Follow Me, bili izdani za film World War Z, pri katerem je sodeloval tudi v post-produkciji. Aprila 2014 je bilo izdano da je Bellamy igral tudi na pesmi 90s music iz drugega albuma izvajalke Kimbre z naslovom The Golden Echo. Bellamy je trenutno z Brighamom Taylorjem, Joejem Rothom, Douglasom Wickom, Lucy Fisher, Florence Welch, Sarah Ferguson, Jennifer Davisson Kiloran in Patrickom McCormickom vklju\xc4\x8den v produkcijo risanke The Jungle Book, ki je remake Disneyeve klasike, re\xc5\xbeiserja Jona Favreauja, ki bo izdana leta 2016._NEWLINE_Januarja 2016 je bilo napovedano da je Bellamy skupaj z nekaterimi drugimi podjetji vlo\xc5\xbeil v ligo za tekmovanja v letenju z droni._NEWLINE_V letu 2019 je Bellamy napisal orkestralno pesem za zadnjo sezono Igre prestolov.'